b'\n_START_ARTICLE_\nTeilaus\n_START_PARAGRAPH_\nTeilaus on vanha kidutus- ja teloitusmenetelm\xc3\xa4. Teilauksessa uhri sidottiin suurta puista k\xc3\xa4rrynpy\xc3\xb6r\xc3\xa4\xc3\xa4 muistuttavaan telineeseen ja kaikki raajat murrettiin metallitangolla ly\xc3\xb6m\xc3\xa4ll\xc3\xa4 kahdesti tai kolmesti py\xc3\xb6r\xc3\xa4n hitaasti py\xc3\xb6riess\xc3\xa4. Uhri saattoi menehty\xc3\xa4 verenhukkaan ja \xc5\xa1okkiin, mutta yleens\xc3\xa4 py\xc3\xb6veli surmasi h\xc3\xa4net iskem\xc3\xa4ll\xc3\xa4 aseella p\xc3\xa4\xc3\xa4h\xc3\xa4n ja rintakeh\xc3\xa4\xc3\xa4n._NEWLINE_Toisinaan teilattavan luut murskattiin ja ruumis paloiteltiin vasta mestauksen j\xc3\xa4lkeen. Ruumiinosat j\xc3\xa4tettiin teilirattaalle virumaan varoitukseksi muille._NEWLINE_Kuuluisin teilauksen uhreista on Pyh\xc3\xa4 Katariina Aleksandrialainen, joka on katolisen ja ortodoksisen kirkon pyhimys. Suomessa Kaarinan ("Katariinan") kaupungin entisess\xc3\xa4, vuoteen 2009 asti k\xc3\xa4yt\xc3\xb6ss\xc3\xa4 olleessa vaakunassa on teilirattaan kuva, ja teiliratas tunnetaan my\xc3\xb6s nimell\xc3\xa4 katariinanpy\xc3\xb6r\xc3\xa4. Suomessa ja Ruotsissa kuolemaantuomitut usein teilattiin 1800-luvun alkuun saakka._NEWLINE_Teilipy\xc3\xb6r\xc3\xa4 on ensimm\xc3\xa4inen kielletty kidutusmenetelm\xc3\xa4: se kiellettiin useimmissa Euroopan maissa 1700-luvun alussa.'